**เอกสารแสดงความยินยอม**

เป็นเอกสารข้อตกลงที่บุคคลลงลายมือชื่อยินยอมว่าสมัครใจเข้าร่วมเป็นอาสาสมัครในโครงการวิจัยโดยไม่มีการบังคับ

บุคคลที่อายุ 18 ปีบริบูรณ์ขึ้นไปสามารถลงลายมือชื่อ วันเดือนปี ด้วยตนเองได้ หรือให้ใช้วิธีการประทับลายนิ้วมือแทนการลงชื่อได้ กรณีที่บุคคลนั้นเขียนไม่ได้ แต่ต้องมีบุคคลอื่นที่ไม่เกี่ยวข้องกับการวิจัยนั้น ลงลายมือชื่อเป็นพยาน พร้อมเขียนวัน เดือน ปี กำกับไว้ด้วย

บุคคลที่อายุต่ำกว่า 18 ปี ให้บิดา หรือ มารดา เพียงคนใดคนหนึ่ง ลงลายมือชื่อในเอกสารแสดงความยินยอมให้เด็กเข้าร่วมโครงการวิจัย

อาสาสมัครที่เป็นผู้ไร้ความสามารถหรือไม่สามารถตัดสินใจเองได้ ต้องให้ผู้ดูแล หรือ ผู้แทนโดยชอบธรรมเป็นผู้ลงลายมือชื่อแทน

หลังจากลงลายมือชื่อยินยอมแล้ว ต้องมอบเอกสารชี้แจงข้อมูลให้อาสาสมัคร 1 ชุด ส่วนสำเนาเอกสารแสดงความยินยอมจะมอบให้เมื่อมีการร้องขอ

**(ตัวอย่าง 1)**

**เอกสารแสดงความยินยอมของผู้เข้าร่วมโครงการวิจัย**

ข้าพเจ้า นาย/นาง/ นางสาว ...................................................... ขอให้ความยินยอมของตนเองที่จะเข้าร่วมโครงการวิจัย เรื่อง..................................................

โดยข้าพเจ้าได้รับทราบข้อมูลและคำอธิบายเกี่ยวกับโครงการวิจัยนี้แล้ว ข้าพเจ้าได้มีโอกาสซักถามเกี่ยวกับการวิจัยนี้และได้รับคำตอบเป็นที่พอใจและเข้าใจแล้ว ข้าพเจ้ามีเวลาเพียงพอในการอ่านและทำความเข้าใจกับข้อมูลในเอกสารนี้อย่างถี่ถ้วน และได้รับเวลาเพียงพอในการตัดสินใจว่าจะเข้าร่วมโครงการนี้หรือไม่

ข้าพเจ้าของลงลายมือชื่อไว้เป็นหลักฐานประกอบการตัดสินใจเข้าร่วมโครงการวิจัยเพื่อวิทยานิพนธ์/การค้นคว้าแบบอิสระ ครั้งนี้ โดยการลงลายมือชื่อนี้ ข้าพเจ้าไม่ได้สละสิทธิใดๆที่ข้าพเจ้าพึงมีทางกฎหมาย

ลายมือชื่ออาสาสมัคร .......................................................วัน เดือน ปี .......................................

(.................................................................)

ลายมือชื่อผู้ให้ข้อมูลการวิจัย ............................................วัน เดือน ปี .........................................

(....................................................................)

(หรือ ลายนิ้วมือของอาสาสมัคร กรณีไม่สามารถลงลายมือชื่อได้)

**(ตัวอย่าง 2)**

**กรณีเป็นหนังสือยินยอมให้บุตรหรือเด็กในปกครองเข้าร่วมการวิจัย**

ข้าพเจ้า นาย/นาง/ นางสาว ................................. ในฐานะ (บิดา/มารดา/ผู้ปกครอง) ..................................ของเด็กชื่อ ................................ ยินดีให้เด็กในความปกครองของข้าพเจ้าเข้าร่วมการศึกษาวิจัย เรื่อง..........................................

ข้าพเจ้าได้รับทราบข้อมูลและคำอธิบายเกี่ยวกับการวิจัยนี้แล้ว เด็กในความปกครองของข้าพเจ้าได้มีโอกาสซักถามเกี่ยวกับการวิจัยนี้และได้รับคำตอบเป็นที่พอใจและเข้าใจแล้ว เด็กในความปกครองของข้าพเจ้ามีเวลาเพียงพอในการอ่านและทำความเข้าใจกับข้อมูลในเอกสารนี้อย่างถี่ถ้วน และได้รับเวลาเพียงพอในการตัดสินใจว่าจะเข้าร่วมโครงการนี้หรือไม่

ข้าพเจ้าทราบว่าผู้วิจัยยินดีที่จะตอบคำถามประการใดๆที่เด็กในความปกครองของข้าพเจ้าอาจจะมีได้ตลอดระยะเวลาการเข้าร่วมการวิจัยครั้งนี้ ผู้วิจัยรับรองว่าจะเก็บข้อมูลเฉพาะที่เกี่ยวกับตัวเด็กใน ความปกครองของข้าพเจ้า เป็นความลับ และจะเปิดเผยได้เฉพาะในรูปที่เป็นสรุปผลการวิจัย และผู้วิจัยจะปฏิบัติในสิ่งที่ไม่ก่อให้เกิดอันตรายต่อร่างกายหรือจิตใจของเด็กในความปกครองของข้าพเจ้า ตลอดการวิจัยนี้ และรับรองว่าหากเกิดมีอันตรายใดๆจากการวิจัยดังกล่าว เด็กในความปกครองของข้าพเจ้าจะได้รับการดูแลอย่างเต็มที่

ข้าพเจ้ายินยอมให้เด็กในความปกครองของข้าพเจ้า เข้าร่วมการวิจัยโดยสมัครใจ และสามารถถอนตัวจากการวิจัยนี้เมื่อใดก็ได้โดยไม่มีผลกระทบต่อสิทธิอื่นๆ ที่เด็กในความปกครองของข้าพเจ้าพึงได้รับ และในกรณีที่เกิดข้อข้องใจหรือปัญหาที่เด็กในความปกครองของข้าพเจ้าต้องการปรึกษากับผู้วิจัย ข้าพเจ้าสามารถติดต่อกับผู้วิจัย คือ ..........................ได้ที่ ................โทรศัพท์ .........................โดยการลงนามนี้ ข้าพเจ้าไม่ได้สละสิทธิใดๆที่ข้าพเจ้าพึงมีทางกฎหมาย

ลายมือชื่อ บิดา/มารดา/ผู้ปกครอง...........................................วันเดือนปี.........................

(.............................................)

ลายมือชื่อผู้ให้ข้อมูลการวิจัย ............................................วัน เดือน ปี .........................................

(....................................................................)

พยาน ..............................................................วัน เดือน ปี .........................................

(....................................................................)